<document celex="IP-05-1217" lang="sl">
    <p align="right">
      Brussels, 4 October 2005
    </p>
    <h1>
      <a name="Heading4" id="Heading4"></a><b>Komisija odpira spletno stran informiranja uporabnikov o stroških mobilnega gostovanja v Evropi</b>
    </h1>
    <p>
      <b><i>Danes je Evropska komisija odprla novo spletno stran, ki naj bi uporabnikom pomagala pri dostopu do ugodnejših tarif pri uporabi mobilnih telefonov v tujini. Zato so na spletni strani
      objavljene tarife gostovanj operaterjev iz vseh 25 držav članic EU. Odprtje te strani je bilo napovedano julija, ko je Komisarka Viviane Reding izpostavila visoke stroške uporabe mobilnih
      telefonov v tujini in potrebo po zagotavljanju večje preglednosti teh tarif. Cilj spletne strani je s pomočjo razpredelnic z vzorčnimi tarifami in neposrednimi povezavami z mobilnimi operaterji
      EU dati uporabnikom EU stvarno predstavo o tarifnih stopnjah, s katerimi se bodo soočili ob odhodu na dopust, kakor tudi navodila in nasvete, kako upravljati s svojimi računi za mednarodno
      gostovanje. Od napovedi spletne strani pred poletjem je bil opazen začetek konkurence zlasti med nekaterimi operaterji, ki ponujajo posebne počitniške pakete in druge tarifne pakete.</i></b>
    </p>
    <p>
      „Le dobro obveščen uporabnik je dobro oborožen uporabnik,“ pravi komisarka za informacijsko družbo in medije Viviane Reding. „V času, ko smo v Evropi priča tolikšnemu napredku v drugih
      telekomunikacijskih storitvah, je težko verjeti stroškom uporabe mobilnega telefona v tujini. Zato si je Komisija zadala cilj, da z novo spletno stranjo, ki jo je predstavila danes, na osnovi
      podanih informacij omogoči uporabniku izbiro, poveča tekmovalnost v industriji in spodbuja bolj pošteno in jasno oblikovanje cen.“
    </p>
    <p>
      Z današnjim dnem odprta nova spletna stran Komisije zagotavlja uporabnikom primere tarif za različne kraje vseh mobilnih operaterjev v vseh 25 državah članicah EU. Njen cilj je tudi olajšati
      uporabnikom nadaljnje iskanje z zagotavljanjem neposrednih povezav na spletne strani s tarifami vseh gostujočih operaterjev EU in drugih koristnih naslovov za nadaljnje informacije. Vsebuje
      tudi nasvete, kako doseči najboljšo tarifo, in kontaktne točke za primere težav in pritožb.
    </p>
    <p>
      Nova spletna stran Komisije, namenjena uporabnikom ne predstavlja seznama več tisoč tarif v EU, temveč zagotavlja uporabniku na lahko dostopen način primere, ki jih lahko pričakuje med
      potovanjem po Evropi. Na spletni strani so cene gostovanj za september 2005 in se bodo vsakih šest mesecev posodabljale.
    </p>
    <p>
      Ta pobuda Komisije dopolnjuje delo 25 nacionalnih regulatorjev telekomunikacij. Nacionalni regulatorji telekomunikacij tesno sodelujejo s službo Komisije za cene gostovanj in so pred kratkim
      objavili dodatno akcijo o preglednosti tarif mednarodnih gostovanj pod pokroviteljstvom Skupine evropskih regulatorjev (ERG), katere naloga je zagotavljanje doslednega urejanja v Evropi.
      Komisarka Reding je zato danes novo spletno stran Komisije predstavila skupaj z Jørgenom Abildom Andersenom, vodjem danskega regulatorja telekomunikacij in zdajšnjim predsednikom ERG.
    </p>
    <p>
      Komisija pričakuje, da bo kombinirani učinek teh evropskih in nacionalnih ukrepov spodbudil operaterje, da bodo svojim uporabnikom nudili boljše in pravičnejše cene.
    </p>
    <p>
      <b>Ozadje:</b>
    </p>
    <p>
      „Mednarodno gostovanje“ je možnost naročnikov mobilnih storitev, da uporabljajo svoje telefone na potovanjih v tujini. Uporabniki lahko kličejo in sprejemajo klice na isto telefonsko številko
      kot doma. Operater mobilnega omrežja to lahko zagotovi tako, da sklene pogodbe o mednarodnem gostovanju z operaterji mobilnih omrežij v drugih državah.
    </p>
    <p>
      Zaradi skrbi, da so cene previsoke, je Komisija leta 2000 začela obsežno antitrustovsko preiskavo sektorja na ravni maloprodajnih in veleprodajnih cen gostovanja v Evropi. Preiskava je vodila k
      odprtju posameznih antitrustovskih postopkov v skladu s pravili pogodbe ES o zlorabi monopolnega položaja (člen 82) proti mobilnim operaterjem v Nemčiji in Združenem kraljestvu zaradi
      previsokih veleprodajnih tarif mednarodnih gostovanj. Do zdaj so ti postopki vključevali izdajanje številnih izjav o nasprotovanju (glej <a href=
      "http://europa.eu.int/rapid/pressReleasesAction.do?reference=IP/04/994&amp;format=HTML&amp;aged=1&amp;language=EN&amp;guiLanguage=en">IP/04/994</a> in <a href=
      "http://europa.eu.int/rapid/pressReleasesAction.do?reference=IP/05/161&amp;format=HTML&amp;aged=1&amp;language=EN&amp;guiLanguage=en">IP/05/161</a>) in še potekajo. Poleg tega Komisija od leta
      2004 spremlja dve strateški povezavi, oblikovani za izboljšanje storitev mednarodnega gostovanja („Starmap“ in „Freemove“) zaradi zagotovitve skladnosti s pravili pogodbe ES o omejevanjih
      poslovnih praks (člen 81).
    </p>
    <p>
      Vzporedno z zgornjimi postopki Komisija rešuje vprašanje maloprodajnih cen gostovanj od decembra 2004, ko je ERG – skupina nacionalnih regulatorjev telekomunikacij, ki jo je Komisija ustanovila
      za pomoč pri koordinaciji reguliranja elektronskih komunikacij v EU – začela koordinirano preiskavo veleprodajnih cen mednarodna gostovanja, ki si jih med seboj zaračunavajo mobilni operaterji
      (glej <a href="http://europa.eu.int/rapid/pressReleasesAction.do?reference=IP/04/1458&amp;format=HTML&amp;aged=1&amp;language=EN&amp;guiLanguage=en">IP/04/1458</a>).
    </p>
    <p>
      Te preiskave še vedno potekajo in so maja dosegle naslednjo stopnjo, ko so nacionalni regulatorni organi na podlagi skupnega pristopa, dogovorjenega na majskem sestanku ERG začeli analizirati
      svoje nacionalne trge. O svojih načrtovanih odločitvah bodo pravočasno obvestili Komisijo. „Maloprodajne tarife so trenutno zelo visoke brez jasne utemeljitve“, je ena izmed ugotovitev ERG;
      glej
    </p>
    <p>
      <a href="http://erg.eu.int/doc/whatsnew/reg_intens_wrk_intl_roaming_mtg.pdf">http://erg.eu.int/doc/whatsnew/reg_intens_wrk_intl_roaming_mtg.pdf</a>
    </p>
    <p>
      Komisarka Reding je julija 2005 objavila svoj namen o uvedbi spletne stran, ki bo uporabnikom omogočila večjo preglednost cen mednarodnega gostovanja (glej <a href=
      "http://europa.eu.int/rapid/pressReleasesAction.do?reference=IP/05/901&amp;format=HTML&amp;aged=0&amp;language=EN&amp;guiLanguage=en">IP/05/901</a>). Ta spletna stran je konkreten odgovor
      Evrope na razširjeno zaskrbljenost, da so tarife mednarodnega gostovanja neupravičeno visoke.<br />
      Novo spletno stran Komisije o cenah gostovanj najdete na:
    </p>
    <p>
      <a href="http://europa.eu.int/information_society/roaming">http://europa.eu.int/information_society/roaming</a>
    </p>
    <p>
      <a href="http://europa.eu.int/information_society/doc/factsheets/051-roaming.pdf">http://europa.eu.int/information_society/doc/factsheets/051-roaming.pdf</a>
    </p>
    <p>
      Glejte tudi <a href="http://europa.eu.int/rapid/pressReleasesAction.do?reference=MEMO/05/247&amp;format=HTML&amp;aged=0&amp;language=EN&amp;guiLanguage=en">MEMO/05/247</a>
    </p>
  </document>